**ประกาศการคุ้มครองข้อมูลส่วนบุคคลสำหรับผู้สมัครรับเลือกตั้ง  
ตำแหน่งนายกสมาคม หรือกรรมการบริหารสมาคม  
สมาคมส่งเสริมเทคโนโลยี (ไทย-ญี่ปุ่น)**

**วัตถุประสงค์ในการจัดเก็บข้อมูลส่วนบุคคล**

สมาคมฯ ทำการเก็บรวบรวมใช้ เปิดเผยข้อมูลส่วนบุคคลของท่าน เพื่อการดำเนินการต่าง ๆ ตามขั้นตอนบริหารจัดการ การเลือกตั้งนายกสมาคมและกรรมการบริหารสมาคมเท่านั้น เช่น การส่งข้อมูลผู้สมัครรับเลือกตั้งฯ ให้สมาชิกรับทราบ การเผยแพร่ข้อมูลผู้สมัครรับเลือกตั้งฯ ผ่านทางสื่อต่าง ๆ ของสมาคมฯ เพื่อให้สมาชิกรวมถึงบุคคลทั่วไปได้รับทราบ เจ้าหน้าที่ผู้เกี่ยวข้องในสมาคมเพื่อการบริหารจัดการ เป็นต้น สมาคมอาจติดต่อท่านเพื่อประสานงานหรือเพื่อแจ้งให้ท่านทราบถึงข้อมูลเพิ่มเติมที่เกี่ยวข้องกับการเลือกตั้งฯ

**ฐานทางกฎหมายที่เกี่ยวข้อง**

* ความจำเป็นเพื่อการปฏิบัติตามสัญญาซึ่งเจ้าของข้อมูลส่วนบุคคลเป็นคู่สัญญาตามวัตถุประสงค์ข้างต้น การประมวลผลข้อมูลส่วนบุคคลนี้สมาคมฯ สามารถทำได้โดยไม่ต้องอาศัยความยินยอมจากท่านตามที่กฎหมายกำหนด
* ความจำเป็นในการปฏิบัติตามกฎหมายที่เกี่ยวข้อง
* เพื่อประโยชน์โดยชอบด้วยกฎหมายของสมาคม โดยประโยชน์ดังกล่าวมีความสำคัญไม่น้อยไปกว่าสิทธิขั้นพื้นฐานในข้อมูลส่วนบุคคลของท่าน

**ข้อมูลส่วนบุคคลที่เก็บและระยะเวลาการเก็บ**

เก็บรวบรวมข้อมูลส่วนบุคคลจากการที่ท่านป้อนในใบสมัครรับเลือกตั้งตำแหน่งนายกสมาคม หรือกรรมการบริหารสมาคม ได้แก่ ชื่อ นามสกุล ที่อยู่ปัจจุบัน วันเดือนปีเกิด เบอร์โทรศัพท์ อีเมล การศึกษา ตำแหน่งงานและสถานที่ทำงานปัจจุบัน ประวัติการทำงาน ประวัติการเป็นกรรมการ อนุกรรมการ ฯลฯ ในสมาคม รูปถ่ายจำนวน 2 ใบ สำเนาบัตรประชาชน (ได้ขีดทับข้อมูลที่อ่อนไหวบนสำเนาบัตรประชาชน ได้แก่ ศาสนา หมู่โลหิต) หรือสำเนาบัตรราชการ และสำเนาทะเบียนบ้าน

โดยทำการเก็บข้อมูลส่วนบุคคลข้างต้นไว้ตลอดระยะเวลาดำรงตำแหน่งกรรมการบริหารสมาคม

**สิทธิของเจ้าของข้อมูลส่วนบุคคล**

ท่านสามารถใช้สิทธิตามกฎหมายได้ตามช่องทางต่อไปนี้

คุณสุภาดี สุดถนอม ฝ่ายธุรการทั่วไป   
สมาคมส่งเสริมเทคโนโลยี (ไทย-ญี่ปุ่น)

534/4 ซอยพัฒนาการ 18 ถนนพัฒนาการ

แขวงสวนหลวง เขตสวนหลวง กรุงเทพฯ 10250

โทร. 02-717-3000 ต่อ 242

อีเมล supadee@me.tpa.or.th